แรงเก็งกำไรกลุ่ม “พลังงาน” ดัน SET ปิดเช้าบวก 9 จุด
SET ปิดเช้าบวก 9 จุด รับแรงซื้อกลุ่ม “พลังงาน” หลังราคาน้ำมันดิบปรับตัวขึ้นสูง แนวโน้มช่วงบ่ายคาดตลาดแกว่งค่อนข้างจำกัด ให้แนวต้านที่ 1,640-1,650 จุด แนวรับที่ 1,620 จุด
SET ปิดเช้าบวก 9 จุด รับแรงซื้อกลุ่ม “พลังงาน” หลังราคาน้ำมันดิบปรับตัวขึ้นสูง แนวโน้มช่วงบ่ายคาดตลาดแกว่งค่อนข้างจำกัด ให้แนวต้านที่ 1,640-1,650 จุด แนวรับที่ 1,620 จุด
25 ส.ค. 2565

นายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยเช้านี้ปรับตัวขึ้นบวกได้ในทิศทางเดียวกับตลาดหุ้นภูมิภาคเอเชียหลังจากดอลลาร์สหรัฐอ่อนค่าลง แม้ไม่มีปัจจัยบวกใหม่เข้ามา
อย่างไรก็ตาม นักลงทุนยังรอฟังถ้อยแถลงของประธานธนาคารกลางสหรัฐ(เฟด)ในการประชุมประจำปีของเฟดที่เมืองแจ็กสัน โฮล ในวันศุกร์ที่ 26 ส.ค. ซึ่งตลาดมองว่า ไม่น่าจะส่งสัญญาณต่างจากความเห็นเดิม ทั้งการเร่งการปรับขึ้นดอกเบี้ย และอัตราการปรับขึ้นดอกเบี้ย ทำให้บรรยากาศตลาดหุ้นฟื้นตัวขึ้นมา โดยตลาดหุ้นไทยอาจปรับขึ้นได้ดีกว่า เพราะมีหุ้นกลุ่มพลังงานหนุนจากราคาน้ำมันดิบที่ปรับตัวสูงขึ้น
สำหรับแนวโน้มการลงทุนในช่วงบ่าย นายกิจพณ มองว่า กรอบการเคลื่อนไหวค่อนข้างจำกัด ให้แนวต้านที่ 1,640-1,650 จุด แนวรับที่ 1,620 จุด โดยภาพตลาดในช่วง 2 วันจากนี้จนถึงวันประชุมประจำปีของเฟด คาดจะแกว่งตัวในกรอบ 1,620 -1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BH มูลค่าการซื้อขาย 1,842.69 ล้านบาท ปิดที่ 217.00 บาท เพิ่มขึ้น 6.00 บาท
AOT มูลค่าการซื้อขาย 1,791.93 ล้านบาท ปิดที่ 72.25 บาท เพิ่มขึ้น 0.75 บาท
PTTEP มูลค่าการซื้อขาย 1,643.67 ล้านบาท ปิดที่ 168.50 บาท เพิ่มขึ้น 0.50 บาท
KBANK มูลค่าการซื้อขาย 1,434.25 ล้านบาท ปิดที่ 157.00 บาท เพิ่มขึ้น 1.00 บาท
BANPU มูลค่าการซื้อขาย 1,178.80 ล้านบาท ปิดที่ 14.50 บาท ราคาไม่เปลี่ยนแปลง